**Prioritățile Președinției finlandeze la Consiliul Uniunii Europene, în domeniul educație și formare profesională**

Finlanda va deține Președinția rotativă a Consiliului Uniunii Europene în perioada 1 iulie – 31 decembrie 2019. Aceasta va continua programul trio-ului România-Finlanda-Croația, care include încurajarea mobilității, incluziunii și excelenței, formarea competențelor și promovarea valorilor europene.

În domeniul educației și formării, Finlanda își propune următoarele:

* continuarea negocierilor privind programul Erasmus+
* promovarea învățării continue, a educației orientate spre viitor și a investițiilor în capitalul uman
* întărirea echității, egalității și eficacității
* consolidarea cooperării dintre educație și cercetare

Președinția finlandeză va organiza următoarele evenimente pe durata mandatului său:

* Conferință comună a directorilor generali pentru învățământ superior și pentru cercetare (1-2 octombrie 2019)
* Reuniunea la nivel înalt în domeniul afacerilor europene (10-11 octombrie 2019)
* Reuniunea directorilor generali pentru învățământ profesional și tehnic (14-15 octombrie 2019), organizată împreună cu *Săptămâna europeană a competențelor în domeniul învățământului profesional și tehnic* (14-18 octombrie 2019)
* Reuniunea grupului de lucru pentru monitorizarea Procesului Bologna (12-13 noiembrie 2019)
* Conferința cu privire la testarea PISA (9 decembrie 2019)
* Reuniunea directorilor generali pentru școli (10-11 decembrie 2019)